Hír-Közmű 1.0 E-Terv

**Egységes Hírközlési Objektummodell (EHO\_1)**

**Általános követelmény**

**specifikáció**

v 2.1

|  |  |  |  |
| --- | --- | --- | --- |
| Verziószám | Kiadás dátuma | Verzió/változtatás leírása | Létrehozó/ változtató |
| 1.0 | 2017.03.14 | Szakma által támogatott objektummodell tervezet | Szabó Tibor |
| 2.0 | 2017.06.20 | Szakma által elfogadott objektummodell  Főbb változások:   * Beépítésre került a segédprogram általános szabályrendszere; * Pontosításra került a rétegrend kialakítás; * Részletesebben kifejtésre került az objektumok értelmezése, az objektumok kapcsolatai. | Szabó Tibor |
| 2.1 | 2017.09.01 | Formai korrekciókkal módosított változat | Szabó Tibor |

Tartalomjegyzék

[1. Tervezési követelmények általános bemutatása 5](#_Toc492030082)

[2. Bevezetés 5](#_Toc492030083)

[3. Az EHO koncepció indokolása 5](#_Toc492030084)

[4. Követelményrendszer felépítése 6](#_Toc492030085)

[5. Lényeges változások a bevezetés során 6](#_Toc492030086)

[6. Hír-Közmű 1.0 (e-Terv) és Segédprogram kapcsolat 6](#_Toc492030087)

[7. Rajzi megjelenés változásai 7](#_Toc492030088)

[8. Rétegkezelési javaslat 7](#_Toc492030089)

[9. Segédprogram általános szabályrendszere 8](#_Toc492030090)

[10. Segédprogram rétegkezelése 9](#_Toc492030091)

[11. Törzsadatok 12](#_Toc492030092)

[12. Értékkészletek 13](#_Toc492030093)

[13. Objektumazonosítási minimumok 13](#_Toc492030094)

[14. Az EHO célja 14](#_Toc492030095)

[15. Az EHO általános követelményei 15](#_Toc492030096)

[16. Az EHO életútja 15](#_Toc492030097)

[17. Az EHO felépítése, hierarchia 17](#_Toc492030098)

[18. Az objektumok értelmezése 18](#_Toc492030099)

[19. Tervekkel szemben támasztott általános követelmények 19](#_Toc492030100)

[20. Tartalmi követelmények 20](#_Toc492030101)

[21. Egyedi munkarészek követelményei 22](#_Toc492030102)

[22. Közműegyeztetési fejezet 25](#_Toc492030103)

[23. Térképi követelmények 26](#_Toc492030104)

[24. Az elektronikus tervezési szemlélet összegzése 26](#_Toc492030105)

[25. A Hír-Közmű 1.0 (e-terv) adatbázis általános szabályai 28](#_Toc492030106)

[26. A Hír-Közmű 1.0 (e-terv) adatképzésének szemléltetése 30](#_Toc492030107)

[27. A Hír-Közmű 1.0 (e-terv) objektum adatképzése 32](#_Toc492030108)

[28. Hálózati topológia felépítés 34](#_Toc492030109)

[29. Alépítmény hálózat felépítésének vázlata 35](#_Toc492030110)

# Tervezési követelmények általános bemutatása

# Bevezetés

A Digitális Nemzet Fejlesztési Programhoz igazodva az NMHH célul tűzte ki, hogy az új hálózatok építését gyorsabb és egyszerűbb építmény bejelentési és engedélyezési eljárásokkal támogassa. A hatékonyság növelését egy egységes elektronikus tervezési szemlélettel és az ehhez szükséges technológiák használatával kívánja elérni, megteremtve a Hír-Közmű rendszer (elektronikus hírközlés szakági térinformatikai alapú nyilvántartás) alapjait.

Az egységes tervezési követelmények bevezetésének a célja, hogy olyan rendszerfüggetlen szabályozást hozzon létre, ami lehetővé teszi az egységes tervezés megteremtését a hírközlési szektorban, a rajzi szabályozás helyett adattartalmi szabályozás lépjen előtérbe, továbbá a hatósági engedélyezéshez szükséges adatok egységes szerkezetben elektronikusan kerüljenek átadásra.

A rendszer független szabályozás lényege, hogy nem rajzi sémákat biztosítunk a tervezők felé, hanem minimum adat követelményeket. Nem a rajzi megjelenésre fektetjük a hangsúlyt, hanem az adatbázis tartalom teljességére. Amennyiben adatbázisként értelmezzük a tervet, akkor a terv kinézete, grafikus megjelenése másodlagos szerepet kap, és minden a hírközlési hálózat tervezésében, engedélyezésében, kivitelezésében résztvevő fél az adatbázisból a saját igényének megfelelő megjelenéssel tudja a tervet láttatni, nyomtatni. Ezen célok támogatására az NMHH a rendszer bevezetésével egy időben egy tervezést támogató AUTOCAD segédszoftvert biztosít a résztvevők számára. Ezek fejlesztéséhez nélkülözhetetlen az Egységes Hírközlési Objektummodell (a továbbiakban: EHO) létrehozása.

# Az EHO koncepció indokolása

A digitális tervegyeztetési, engedélyezési eljárások és a modern adatgazdálkodás indokolja, hogy korszerű, adatbázisra épülő tervek készüljenek, melyek megfelelnek az alábbi követelményeknek:

* hiteles adatkört képezzen,
* történetiséget kezeljen,
* duplikált adatrögzítéstől mentes legyen,
* korlátlanul lehessen kezelni az adatköröket,
* statisztikai adatigényeket kielégítse,
* objektum, adatvezérelt legyen,
* támogassa az elektronikus hírközlési üzleti modelleket.

Az elmúlt 10 évben több hírközlési vállalat épített és tervezett nyilvántartási-, munkafolyamat támogatási-, eszköz életút kezelési rendszert, melyek a belső folyamataikat, eszközeiket, kapacitás-gazdálkodásukat támogatják. A gyorsan fejlődő hírközlési szektor és az üzleti élet bebizonyította, hogy csak önállóan a nyilvántartás támogatása nem elégséges, a hírközlő hálózat dinamikusan változik, a beépülő eszközök ismerete elengedhetetlen a szolgáltatások vezérléséhez. A műszaki adatokat nem csak ismerni szükséges, hanem azokat össze kell kapcsolni, elemezni és a szolgáltatások támogatására kell felhasználni. Az EHO-nak és a tervezési követelményeknek is biztosítaniuk kell a szolgáltatások és egyéb lefedési igények támogatását. Csak grafikus adatkezeléssel a megnövekedett igényeket nem lehet kielégíteni, ezért szükséges áttérni adat és objektum alapú rendszerek építésére.

Megjegyzés: A tervezési és nyilvántartási rajzok rétegrend, jelkulcs alapon kezelték a hálózatot, a hírközlési elemekhez az adatok csatolva, többször „külső adatbázisból”, vagy szöveges feliratokban jelentek meg. A hagyományos CAD technológia nem támogatja az átfogó elemzések, riportok készítését. A hírközlési tervekhez formai követelmények kerültek rögzítésre, de a rajzi elemekhez nem lettek kötelező szabályok felállítva, így inhomogén tervek készültek „még hírközlési szolgáltatók működési területein belül is”, ami országos szinten, egységes rendszerben nem kezelhető.

Jelen anyag a fokozatos áttérést támogatja. Célja, hogy az objektumok adatai vezéreljék a rajzi munkarészeket, megjelenést, és alapot biztosítson a Hír-Közműnek is.

# Követelményrendszer felépítése

Jelen dokumentum (EHO\_1) tartalmazza az EHO általános szemléletét, az EHO\_2 az „objektummodell lista”, és az EHO\_3 a „jelkulcskészlet” leírásokat.

Az EHO\_1 lényege, hogy bemutassa az új objektumorientált tervezési szemlélet lényegét, szemléletbeli iránymutatást adjon a fejlesztést végző szállítónak.

Az EHO\_2 tartalmazza a hírközlési tervezést érintő, a hírközlésben jelenleg előforduló objektumok listáját, minimum adattartalmi követelményét és az objektumok által felvehető értékkészletek mintáit.

Az EHO\_3-ban találjuk meg a jelkulcskészletet, ami a rajzi ábrázolást támogatja.

Az EHO\_4 pedig az objektumok szabályrendszerének leírását tartalmazza építési technológiánként csoportosítva.

# Lényeges változások a bevezetés során

Jelentős változások következnek be a nyomvonalas tervezés és a tervek munkarészeinek követelményeivel szemben. Általános megállapítás, hogy adatbázisban gyűjtünk minden olyan adatkört, ami a terv készítésével, készítőjével, és életútjával kapcsolatos, webes űrlapon vagy előre legyártott adatlapon kerül megadásra.

Minden olyan adatot, ami egy tervben többször kerül megadásra, gyűjtő-, metaadatként kezelünk és egységes azonosítókat felhasználva örökítünk meg a munkarészek között. Pl.: A tervek általános, a tervezés során nem változó adatait (tervszám, cím, tervező, helyszín, megrendelő stb.) egyszer rögzítjük a rendszerben, és a továbbiakban az adatokhoz hozzárendelt egyedi azonosítóval örökítjük meg minden munkarésznél. Az egyedi azonosító garantálja az egyszeri adatrögzítést és az azonos metaadat tartalmat minden munkarész esetén.

Minden munkarész egyedi digitális azonosítóval kerül ellátásra, mely biztosítja a munkarészek eredetét, validálását.

A nyomvonalas és hírközlési objektumot tartalmazó munkarészek esetén szigorúan csak az EHO-ban szereplő adatok használhatók, azokból adatbázist kell készíteni. Az adatok öröklési szintjei a modellben meghatározásra kerülnek, így a metaadatban meghatározott tulajdonságok körére kiterjedően bármilyen összetételű lekérdezés létrehozható.

# Hír-Közmű 1.0 (e-Terv) és Segédprogram kapcsolat

Az EHO feladata a Hír-Közmű 1.0-ban a rendszer adatbázis tartalmának leírása.

A Hír-Közmű 1.0 megvalósításának első szakaszában kerül létrehozásra egy AutoCAD MAP alapon működő ***Segédprogram*** a tervek hagyományos, CAD alapú előállításának támogatása érdekében, adatbázisba exportálható adattartalom előállítása céljából. Az adatbázis kimenet képezi a tervezett hálózatok térinformatikai alapú Hír-Közmű rendszerbe való betöltését. A ***Segédprogram*** célja, hogy az adatbázis szemléletű átállást megkönnyítse, a tervezők részére kerül létrehozásra.

# Rajzi megjelenés változásai

Szükség volt a rajzi jelkulcs és nyomvonal megjelenések felülvizsgálatára és a mai kornak megfelelő követelmény meghatározására. A jelkulcsok anno az ÉVM közműnyilvántartáshoz és a mérnökgeodéziai feladatok grafikus ábrázolásához kerültek létrehozásra. Az ábrázolástechnika a grafikus csőtoll technológiára lett kidolgozva, így szemlélete azt követte, hogy minden adat a rajzról kerül leolvasással meghatározásra, és a rajzi elemek, szimbólumok, jelkulcsok adattartalmat is foglaltak magukban. Ezt legjobban azzal tudjuk szemléltetni, ha megnézünk egy kifejtési pontot, hogy nem egy jelkulccsal ábrázoltuk, hanem többel. Ugyanaz a kifejtési pont más jelkulcsot kapott, ha falra került felszerelésre és mást, ha alapon vagy oszlopon. A rajzi szemléletű megközelítés azt eredményezte, hogy számos réteg és jelkulcs került meghatározásra, és szimbólumhoz rendeletünk adatokat, azaz a szimbólumnak volt szöveges adattartalma.

Az új szemlélet alapján a rendszerek adatbázist építenek és az adatmodell feltöltése lehetőséget biztosít a hálózati elemek adathoz igazodó ábrázolására. Például egy tervezett földbe fektetett kábel szakaszt nem a vonali ábrázolása, felirata és réteghasználata fogja azonosítani, hanem a vonallánc azon tulajdonsága, hogy földbe fektetett kábel, tervezett, helyi hálózatba épített, stb. Ezen tulajdonságok tudják vezérelni az ábrázolási és jelkulcs megjelenítést is.

Az új adatszerkezettel elérhető, hogy az adatszűrések ne ütközzenek rajztechnológiai korlátokba, és ha arra van szükség, hogy adott időintervallumban épült egyedi tulajdonságokkal rendelkező (pl.: 100 érpár feletti kábel) objektumokat szűrjünk, akkor azokat is könnyen megtehessük.

A jelkulcsi ábrázolás módosítását az új térinformatikai rendszerigények és a hírközlő hálózat fejlődése is megköveteli. Az ÉVM közműjelkulcs a grafikus ábrázolást támogatta, a mai modern nyilvántartás esetén a típusok eltérését nem jelkulccsal kell differenciálni, hanem objektum adattal. A rajzokon nem szimbólummal kell megkülönböztetni a típusokat, hanem tulajdonságokkal, melyek az objektumokhoz vannak látható vagy láthatatlan módon csatolva. Pl.: a megszakító létesítmények sz1, sz2, sz3 bn, nk, stb. típusait nem a nyomvonalas rajzokon kell eltérő jelkulccsal ábrázolni, hanem az objektumhoz kell hozzárendelni a típusát, mint adatot, és a későbbiekben ezt az adatot kiírathatjuk vagy háttérben kezelhetjük. A jelkulcsi ábrázolás szerepe háttérbe fog szorulni az adattartalmi követelmény pedig növekedni fog.

# Rétegkezelési javaslat

Jelen szabályozás a rétegkezelésben eltér a megszokott gyakorlattól. Az eltérés oka, hogy nem egyedi és szolgáltatói szabályozás készül, hanem az országos hírközlő hálózatokat kezelő egységes rendszer.

A rétegkezeléssel az elsődleges szelekciókat és kijelöléseket tudjuk kezelni. A változó dinamikus igények nem igazodnak a klasszikus rétegkezeléshez. Más rétegrend szükséges egy hatósági ügyintézéshez, mint egy fenntartási vagy tervezési feladathoz.

Jelen dokumentációban a fő irányelv rétegrendek tekintetében, hogy azokat az adatköröket kell egy rétegrend szerint kezelni, mely származási helye azonos. Például a földmérési alaptérképet külön rétegen vagy referenciahivatkozással külön állományban kell kezelni. A közműegyeztetés során kapott idegen közművek hálózati adatait külön kell kezelni a hírközlési adattartalomtól, de az egy szolgáltatón belül használt rétegek száma nincs korlátozva. Pl.: egy elektromos hálózatot egy rétegen is kezelheti a tervező, de akár bontva, több rétegen is (pl. 20kV, 120kV, 750kV) ábrázolhatja. A rétegrend kezelésénél a minimális rétegigényt írjuk elő, maximális rétegszám korlát nem kerül meghatározásra.

Hírközlési objektumok tekintetében is másodlagos a rétegrend kezelés. A szabályozás nem ír elő kötelező rétegrendet, viszont kötelező adattartalmat igen. A rétegrend a hatósági engedélyezési folyamathoz kerül kialakításra, ettől bármely terv eltérhet a szokásjog és a célterületet támogató maximalizálás érdekében. Értelmezés: A szabályozás nem írja elő, hogy egy Qv 50x4/0,6-os földbe fektetett kábelnek a Földkábel\_helyi rétegen kell szerepelni, viszont azt előírja, hogy a vonalláncnak legyen olyan tulajdonsága, hogy földkábel, Qv a kábel típusa, 50x4-es az érszerkezete, 0,6–os az érátmérője.

Ahhoz, hogy az EHO megfelelő adatszerkezettel épüljön fel, fontos a törzsadatok és az értékkészletek meghatározása.

# Segédprogram általános szabályrendszere

A segédprogram általános feltétele, hogy tervezői funkcionalitással és tervezői segédprogramok alkalmazásával készüljön el a Hír-Közmű 1.0 adatbázishoz szükséges adattartalom. A grafikus szerkesztéssel előállított tervezési objektumokból leképezhető legyen a Hír-Közmű adatbázis. Célunk, hogy olyan eszköz álljon a tervezők rendelkezésére, mely tervezői szemlélettel, felhasználó barát módon biztosítja a felületen történő adatrögzítést, ebből grafikus adattartalom előállítását, és megvalósítja a grafikusan szerkesztett objektumok adatleképezését is.

A segédprogramhoz biztosítjuk az EHO4\_szabalyrendszer mellékletet is, ami tartalmazza a hírközlési objektumok kapcsolatát, adattartalomra vonatkozó szabályrendszerét és iránymutatást ad az adattáblák felépítésére.

A szabályrendszer, értékkészlet, adattartalom jelen állapotban nem teljes, de az adattáblák felépítését tartalmazza. A fejlesztés során kerül pontosításra, kiegészítésre az objektum modellel összhangban. Az EHO4\_szabalyrendszer az EHO2\_objektumlista állománytól annyiban tér el, hogy nem objektumosztály csoportosítás szerint került kialakításra, hanem a hírközlésben használt technológia szerint. (Általában a tervezői feladatok is ennek megfelelően csoportosíthatóak.) A különböző szemlélet támogatja a fejlesztőt az objektum modell és technológia átjárásban, szabályrendszerek kialakításában.

A segédprogramnak adatbázis oldalon illeszkedni kell a Hír-Közmű1.0-hoz, adatvesztés nélkül biztosítani kell az input – output adatcserét. A segédprogram által használt objektumoknak és értékkészleteknek a Hír-Közmű modellel szinkronizálva rugalmasan bővíthetőnek kell lennie.

A logikai rendszertervnek a modell és a segédprogram megvalósításának módját és adattartalmi bemutatását tartalmaznia kell, összhangban a tenderdokumentáció követelményeivel.

A segédprogrammal előállított dokumentációknak meg kell felelni az engedélyezési és kivitelezési dokumentációk tartalmi és formai követelményeinek.

# Segédprogram rétegkezelése

Az AutoCAD alapú *Segédprogram* a nyomtatás megkönnyítése érdekében rétegrendet tartalmaz. A rétegrend illeszkedni fog az EHO vonalas, felületszerű és pontszerű elemeihez. A rétegképzést a segédprogram automatikusan kell, hogy leképezze, az elemek objektum adatainak felhasználásával. A vonalas és pontszerű objektumok rétegei a hálózat hierarchiát (pl.: gerinc, körzet, helyi, stb.) és az elem típusát (alépítmény, földbe fektetett kábel, légkábel, stb.) figyelembe véve kerülnek leképzésre.

A segédprogram rétegrendjét az alábbi irányelv szerint javasoljuk megvalósítani, a rétegképzés a rendszerfejlesztés során változhat.

| **Rétegcsoport** | **Rétegnév** | **Megjegyzés** |
| --- | --- | --- |
| Térképi rétegek | F\_alapterkep | Jogi határokat tartalmazó földmérési alaptérkép |
| T\_alapterkep | Tervezési, természetbeni állapotot tartalmazó alaptérkép |
| R\_alapterkep | Raszter térképek |
| O\_alapterkep | Ortofotó és egyéb nagyfelbontású felvételek |
| Közművek | Erosaram\_1 | Erősáramú szolgáltató adatai, az 1. szolgáltató neve |
| Erosaram\_n | Erősáramú szolgáltató adatai, az n. szolgáltató neve |
| Szenhidrogen\_1 | Szénhidrogén szolgáltató adatai, az 1. szolgáltató neve |
| Szenhidrogen\_n | Szénhidrogén szolgáltató adatai, az n. szolgáltató neve |
| Hirkozles\_1 | Hírközlési szolgáltató adatai, az 1. szolgáltató neve |
| Hirkozles\_n | Hírközlési szolgáltató adatai, az n. szolgáltató neve |
| Vizellato\_1 | Vízellátó szolgáltató adatai, az 1. szolgáltató neve |
| Vizellato\_n | Vízellátó szolgáltató adatai, az n. szolgáltató neve |
| Vizelvezetesi\_1 | Vízelvezetési szolgáltató adatai, az 1. szolgáltató neve |
| Vizelvezetesi\_n | Vízelvezetési szolgáltató adatai, az n. szolgáltató neve |
| Tavho\_1 | Távhő (hőellátó) szolgáltató adatai, az 1. szolgáltató neve |
| Tavho\_n | Távhő (hőellátó) szolgáltató adatai, az n. szolgáltató neve |
| Kozlekedes\_1 | Vasút, villamos és közlekedés irányító szolgáltató adatai, az 1. szolgáltató neve |
| Kozlekedes\_n | Vasút, villamos és közlekedés irányító szolgáltató adatai, az n. szolgáltató neve |
| Uthalozat\_1 | Úthálózat üzemeltető adatai, az 1. szolgáltató neve |
| Uthalozat\_n | Úthálózat üzemeltető adatai, az n. szolgáltató neve |
| Helyi\_kozterulet\_1 | Helyi közterület üzemeltető adatai, az 1. szolgáltató neve |
| Helyi\_kozterulet\_n | Helyi közterület üzemeltető adatai n. szolgáltató neve |
| Villamosmu\_1 | Villamosmű üzemeltető adatai 1. szolgáltató neve |
| Villamosmu\_n | Villamosmű üzemeltető adatai n. szolgáltató neve |
| Erdo\_1 | Erdő üzemeltető adatai 1. szolgáltató neve |
| Erdo\_n | Erdő üzemeltető adatai n. szolgáltató neve |
| Foldmeresi\_jel\_1 | Földmérési jel üzemeltető adatai 1. szolgáltató neve |
| Foldmeresi\_jel\_n | Földmérési jel üzemeltető adatai n. szolgáltató neve |
| Meglévő hírközlési szolgáltatói adatok | Meglevo\_szolgaltato\_1 | Meglévő hírközlési hálózat adatai szolgáltató, az 1. hírközlési szolgáltató |
| Meglevo\_szolgaltato\_n | Meglévő hírközlési hálózat adatai szolgáltató, az n. szolgáltató |
| Tervezési rétegek | Alepitmeny | Alépítmény hálózat vonalas létesítmény |
| Foldkabel | Földbe fektetett kábel nyomvonal |
| Legkabel | Föld felett vezetett kábel hálózat nyomvonal |
| Legvezetek | Légvezeték hálózat nyomvonal |
| Falikabel | Falikábel hálózat nyomvonal |
| Minicso | Minicsöves hálózat nyomvonal |
| Mikrohullam | Mikrohullámú összeköttetések nyomvonal |
| Optika\_foldalatt | Optikai hálózat földbe fektetett nyomvonal |
| Optika\_foldfelett | Optikai hálózat föld felett vezetett nyomvonal |
| KTV\_foldalatt | Kábeltévé hálózat földbe fektetett nyomvonal |
| KTV\_foldfelett | Kábeltévé hálózat föld felett vezetett nyomvonal |
| Elofizetoi\_foldalatt | Előfizetői hálózat föld alatt |
| Elofizetoi\_foldfelett | Előfizetői hálózat föld felett |
| Tapkabel | Távtápláló kábelek nyomvonal |
| Vedocso | Védőcsövek nyomvonal |
| Kozpont | Központ objektum |
| Megszakíto | Megszakító létesítmények objektumai |
| Csonk | Csonk objektum |
| Alepitmeny\_lezaras | Alépítmény lezárás objektum |
| Tamszerkezet | Támszerkezetek |
| Kotes | Kötés objektumok |
| Nagyeloszto | Nagyelosztó objektum |
| Kifejtes | Kifejtési pontok objektum |
| Nyilvanos\_allomas | Nyilvános távbeszélő állomás objektum |
| Elofizetoi\_vegpont | Előfizetői csatlakozási pontok tetőtartó, falitartó objektumai |
| Kabel\_felvezet | Kábel felvezetés objektum |
| Kovek\_jelzok | Törés és kötésjelző kövek, jelölő marker |
| Nyomvonal\_vegzodes | Nyomvonal végződését jelző objektum |
| Szolgaltatasi\_vegpont | Szolgáltatási végpont objektumok. |
| Igenypont | Igényhelyek, SZIP projekt igénypontok |
| KTV\_eszkoz | KTV erősítő, inverter, kifejtések |
| Mikrohullam\_tamszerkezet | Mikrohullámú összeköttetések tartószerkezetei |
| Antenna | Antenna tartószerkezetek |
| Projekt\_hatar | Tervezési projekt határ |
| Kozpont\_tapterulet | Központ tápterület határ |
| Eloszto\_tapterulet | Elosztó tápterület határ |
| Kifejtésipont\_tapterulet | Kifejtési pontok tápterület határ |
| Vedelm\_sav | Védelmi övezet sáv |
| Adatszolgaltatas\_sav | Adatszolgáltatási sáv |
| Epulet\_hatar | Épület határvonal |
| Települes\_hatar | Település határ |
| Belterulet\_hatar | Belterületi fekvéshatár |
| Jaras\_hatar | Járás határ |
| Megye\_hatar | Megye határ |
| Regio\_hatar | Régió határ |
| Primer\_hatar | Primer határ |
| Objektum\_megiras | Objektum adatok megírása |
| Nyomvonal\_megiras | Nyomvonalak műszaki megírása |
| Felulet\_megiras | Felület adatok megírása |
| Utca | Közterületi adatok megírása |
| Hazszam | Házszámok |
| Hrsz | Helyrajzi számok |
| Egyéb | Egyeb | A tervhez szükséges egyéb információk és jelölések |
| Muszaki\_jelek | Műszaki kiegészítő jelek, méretvonalak, kivetítők |
| Mert\_pont | Mérési pontok objektum |

# Törzsadatok

Fontos szempont a törzsadat és értékkészlet táblák készítése, folyamatos aktualizálása és feltöltése. A törzsadatok, szótárak, értékkészletek teszik lehetővé az egységes riportok készítését és kereshetőséget.

Törzsadatokat és értéktáblákat kell készíteni minden adatból, mely az alábbi igények bármelyikét kielégíti:

* egységes adattartalommal bír,
* használata nem eseti,
* későbbi riportok, keresések bemeneti adatául szolgál,
* adattárolása indokolja,
* más rendszerből átvehető, interfészen keresztül gyűjthető, lekérdezhető.

A törzsadat készítés az alábbiak tekintetében minimális elvárásként javasolt:

* Hírközlési szolgáltatók
* Hírközlő hálózat tulajdonosai
* Hírközlő hálózatok kivitelezői
* Hírközlő hálózatok tervezői
* Hatósági építésügyi ügyintézésben résztvevők
* Címadatok
* Technológiák
* Tervek főbb adatai

A törzsadat építésnél megkülönböztetünk belső és külső törzsadatokat. A belső törzsadat építés jelen dokumentációban az NMHH hatáskörébe tartozó tevékenységek adatainak rendszerezését, gyűjtését jelenti, továbbá azon adattartalmakra vonatkozik, melyekért az NMHH mint nemzeti szabályozó hatóság a felelős (pl.: szolgáltatók, technológiák, stb.)

A címadatok, tervezői adatok, helyrajzi és térképi adatok tekintetében nem az NMHH feladata a törzsadat kiépítése, ezen adatkörök tekintetében más hatóságoktól való adatbázis átvétele a támogatott. A törzsadatok pontos körét a rendszertervezési munkafázisban lehetséges meghatározni.

A törzsadatok felépítésének lényege, hogy minden adatot egyetlen ID-hoz, azonosítóhoz, rendelünk. Felépítését a legegyszerűbben a szolgáltatói adattal lehet szimbolizálni.

Ahhoz, hogy egy szolgáltatót egyértelműen azonosítani tudjunk, több adatra van szükségünk (név, cím, cégjegyzékszám, stb.), melyek többszörös ismételt rögzítése minden esetben hiba lehetőséget ad (rendszerbe beviteléhez többszörös idővel, bevitellel járó tévedési lehetőségekkel kell számolnunk). Az eltérően, rosszul, tévesen rögzített adatok a későbbiekben meggátolják a tejes körű riportok generálását, duplikált adatokat eredményeznek. Amennyiben ellenőrzött módon törzsadatot építünk, akkor egyetlen azonosító (pl.: adószám, adóazonosító jel) pontosan meghatározza a szolgáltatót, a személyt. Az adószámmal azonosított cég minden adatát innentől kezdve a törzsadat vezérli, azaz egyetlen adattal meg tudjuk adni a címet, működési formát, engedélyszámot, stb. A törzsadatok kiépítését egyszer kell elvégezni, onnantól az ellenőrzött adat élőn tartása és aktualizálása a feladat.

A feltöltéseknél megkülönböztetjük a kezdeti és az élőn tartási folyamatokat. A kezdeti rögzítés lehetséges központi adatbázisokból való átvétellel (pl. meglévő szolgáltatói adatbázis, meglévő rendszerek törzsadatai, stb.) vagy új, tömeges rögzítéssel.

Az adatbázisoknál fontos megemlíteni az élőn tartási folyamatot, amikor a kiépített adattáblákat karban kell tartani. Ezen folyamatoknál fontos az emelt szintű kontroll kiépítése, és a centralizált adatkezelés.

Az adatigénylő jelezhet új igényt, de az minden esetben csak ellenőrzés és engedélyezés után kerülhet a törzsadatok közé.

Az ellenőrzéshez viszont szükséges algoritmusokat beépítetni, melyek képesek a nagyméretű adatbázisok vizsgálatára (pl.: új igénylő esetén, azt vizsgálva, hogy a meglévő adatbázisban található-e már olyan egyező adat vagy adatkör a rögzített adatok körében, ami az egyezőséget támasztaná alá).

# Értékkészletek

Jelen dokumentációban az értékkészleteket a műszaki adatok teljes körére ki kell terjeszteni, ezért ez kiemelten fontos. Minden hálózatba beépülő hírközlési elemnek a tulajdonságait értéktáblákba kell gyűjteni. Új elemek rögzítése során csak értékkészletekből választhatók az elemek. Fontos itt megemlíteni, hogy nem szabad engedélyezni helyettesítő értékeket, vagy úgy nevezett „jolly joker” elemeket. A műszaki elemeknél minden esetben a típusokat, kapacitásokat, minőségeket, mennyiségeket csak értékkészletekből lehessen választani. Az értékkészletek egyik nagy különbözősége a törzsadatokkal szemben, hogy ezek nem módosulhatnak az idő változásával. Új épülhet belőle, de a régi nem módosulhat, így garantálja az adatkörök egységességét.

Az értékkészletek bővítése is csak ellenőrzött, validált folyamatok mellett lehetséges. Mind a törzsadatok, mind az értékkészletek kezelésénél az egykapus, NMHH illetékességet és felelősséget kiemelten kell kezelni. A validálás és új értékkel, törzsadattal való bővítés csak az NMHH jóváhagyásával lehetséges.

# Objektumazonosítási minimumok

Ahhoz, hogy a terveket és dokumentációkat egységes platformon, automatizmussal támogatott ellenőrzésekkel tudjuk segíteni, fontos minden elem egyedi azonosítása, és minimum adat követelmény meghatározása. Az EHO leírja az egyedi elemek tulajdonságát, de vannak típus-, technológia-, és rendszerfüggetlen objektum tulajdonságok is. Minden objektumnak az alábbiakkal szükséges rendelkezni:

* egyedi azonosító ID
* rendszerbe kerülés és módosítás adatai:
  + Bekerülési dátum
  + Módosítási dátum
  + Törlési dátum
  + stb.
* rögzítő, módosító azonosítója
* a módosítás, törlés előtti adattartalom
* validálási információk

Az alábbi ábra szemlélteti a valóság és az EHO adatok kapcsolatait:

EHO ábrázolás

Valóság

Kábel

Támszerkezet

Búra



EHO\_3= Jelkulcsi megjelenés EHO\_2 adataiból (Üzemelő, léges helyi. stb) építve

EHO\_3= Jelkulcsi megjelenés EHO\_2 adataiból (Üzemelő, búra stb) építve

EHO\_3= Jelkulcsi megjelenés EHO\_2 adataiból (Üzemelő, oszlop, stb) építve

EHO\_2= Vonalas objektum Adatok: Ql 50x4/0,6, helyi hálózat, Telekom, 1995, Rezes, Üzemelő, stb.

EHO\_2= Pontszerű objektum Adatok: LKB30, 1900025, Telekom, Rezes, üzemelő, 1995, stb.

EHO\_2= Pontszerű objektum Adatok: fa oszlop, bak, kitámasztás, 5 gyám, magasság 6m, kátránnyal telített, Telekom, 1995, stb.

# Az EHO célja

Az EHO célja egy olyan rendszerfüggetlen szabályozás létrehozása, mellyel az építmény bejelentési és engedélyezési tevékenységek és eljárások hatékonysága jelentősen növekedni tud, úgy, hogy a hírközlési szektor szabályozásához szükséges műszaki adatok háttéradatbázist képezzenek a hosszú távú Hír-Közmű projektet támogatva.

A szabályozásnak nem célja a társ szakterületek (környezetvédelem, forgalomtechnika, munkavédelem, stb.) szabályzatainak egységesítése, szabványosítása. Célul tűztük ki viszont a tervezési munkarészek egységes kezelését.

Az EHO-val az elektronikus hírközlési építmények terveinek az adattartalom igényét teljes körűen, a rendszertechnikai és műszaki háttér dokumentációkat pedig adattartalom tekintetében szükséges egységesíteni.

A hírközlési adatbázisba minősítés mellett bekerülő adatok ellenőrzéséhez szükséges a tervek metaadatainak gyűjtése. A terv metaadatok objektumokhoz történő csatolása a Terv\_ID-vel valósul meg. A Terv\_ID-t a Hír-Közmű rendszernek kell biztosítania. Az EHO2\_objektumlista leírásban az objektum tulajdonságok kerülnek megadásra, az adatkapcsolatok később a rendszerfejlesztés során kerülnek véglegesítésre. Az első fázisban a törzsadatok és értékkészletek gyűjtését kell elsődleges prioritással kezelni. Az adatbevitelek és adatbázis építés pontosságát a törzs- és érték adatok egységessége nagyban befolyásolja. A rendszerfejlesztéskor a rugalmas adatkezelés megvalósítása javasolt az alábbiak szerint.

Minden objektumhoz hozzárendelődnek a metaadatok a Terv\_ID-n keresztül, de azon esetekben, amikor az adott objektum törzsadata eltér a metaadat tartalomtól, lehetőséget kell biztosítani az egyedi adatkezelésekre.

Pl.: A terv metaadat halmaza tartalmazhatja a terv hálózati síkját is, így amikor az objektumhoz hozzárendeljük a Terv\_ID-t, meghatározzuk az elem hálózati síkját is, de lehetséges olyan elem is, ahova nem rendelhetjük az általános (tervre vonatkozó) síkot (pl.: helyi hálózat), hanem egyedit kell hozzárendelni, mert a kötés épp a gerinc síkot érintette.

# Az EHO általános követelményei

Az EHO és a jelkulcs leírás lehetővé teszi, hogy bármilyen rendszerben egységesen lehessen felépíteni az adatmodellt, és előálljon egy olyan ”csere” adatbázis, melyet kiajánlva bármely belső objektummodellel rendelkező rendszer képes legyen azt újraépíteni és egységesen megjeleníteni. A dokumentum leírás eltér a tervezésben alkalmazott CAD rendszerek esetében megszokott grafikus szemlélettől, de a könnyebb átállás végett lehetőséget teremt a tervezők által eddig megszokott kezeléshez.

Megjegyzés, magyarázat: a CAD támogatott tervezői rendszerek rétegrendeket, jelkulcsokat, blokkokat alkalmaznak, és az adatokat szöveges vagy attribútum adatokban kezelik. A különböző műveleteket ezek manipulálásával, paraméterezésével állítják elő. A kialakításra kerülő rendszer az adatok általi vezérlést teszi lehetővé, azaz a hírközlési objektum vezérli a rétegrendet és attribútum megjelenést és nem fordítva. Minden hírközlési objektum rendelkezni fog tulajdonságokkal, melyek felölelik az e-közmű, HTMR és egyéb rendszerek igényeit is és a tulajdonságok egységes adatkört fognak képezni. A hírközlési objektum adatbázisa nem alá- és fölérendelt rendszerben szereplő tulajdonságok halmazából áll, hanem minden objektumnak korlátlan számú tulajdonsága lehet. A leírás e tulajdonságok szerkezetét, értékkészletét és követelményeit adja meg.

Minden objektum rendelkezni fog geometriai tulajdonsággal, valamint kötelező és opcionális adattartalommal is.

# Az EHO életútja

Az EHO-nak támogatni kell a dinamikusan fejlődő hírközlési infrastruktúra lekövetését, de egyben statikusan biztosítani szükséges az adatbázisok időállóságát. Annak érdekében, hogy mindkét szempont érvényesülni tudjon, a modell a rendszerfejlesztés során folyamatosan iterálva kerül pontosításra a társhatósági, szolgáltatói és szakmai, kamarai észrevételek alapján.

Az EHO jelenlegi fázisának a követelménye, hogy az engedélyezést és a tervezést fizikai infrastruktúra szinten kövesse le, azaz nem logikai és szolgáltatási szinten. Az EHO felépítésnek viszont alkalmasnak kell lenni, hogy a következő ütemekben a modellben lévő elemek módosítása nélkül fejlődhessen tovább logikai, rendszertechnikai és szolgáltatási szinten is.

A fizikai infrastruktúra és a logikai, szolgáltatási szintek kapcsolódásához viszont jelen fázisban is szükség van olyan elemek létrehozására, melyek megteremtik az eltérő mélységű, szintű adatkezelések (fizikai, logikai, összeköttetés alapú, stb.) kapcsolódását. Ezen okból kifolyólag a modell már tartalmaz szolgáltatási végpont adatokat, és kapacitás adatokat is.

Az EHO elsődleges célja, hogy a közterületen haladó hálózatok, fizikai infrastruktúrák adatait lekezelje. A házhálózatok adatkezelését jelen fázis nem tűzte ki célul. Ahhoz viszont, hogy a közterületi hálózatokat le tudjuk kezelni, szükséges a magánterületen lévő házhálózatokat érintő elemek ábrázolása is. Mivel a közterület és magánterület határa hírközlés-technikai szempontból nem élesen elvágó határ, ezért a modell tartalmaz előfizetői hálózatok és csatlakozási pontok adatkövetelményt is.

# Az EHO felépítése, hierarchia

Objektum részei:

Egy hírközlési objektum 4 részből áll. Minden részegysége önállóan kezelhető, de az objektumot csak a közös összes adatkör tudja teljes körűen reprezentálni.

Geometriai adatok határozzák meg a hírközlési elem elhelyezkedését, kiterjedését, EOV koordinátáit.

Tulajdonságok (leíró adatok) határozzák meg a hírközlési elem paramétereit, tulajdonságait (típus, méret, kapcsolat, stb.). A tulajdonságok egyértelműségét támogatják a törzsadat és értékkészlet meghatározások. Mivel a tulajdonságok (leíró adatok) adatbázis kezelő rendszer által kezelt adatkörök, ezért lehetővé válik szimplán adatbázison alapuló lekérdezések és riportok rövid futási idő alatti generálása.

Tulajdonságok megjelenése (jelkulcs) is értéktáblaként valósul meg, csak nem leíró adatként, hanem grafikus megjelenésként. Az új szemlélet lehetővé teszi, hogy ne rétegrend alapú kezelés, csoportosítás legyen az elsődleges szelekciós platform, hanem a leíró tulajdonság adatai vezéreljék a megjelenést és a jelkulcsot. Azzal, hogy a jelkulcsot tulajdonság szintre emeljük, elérjük, hogy a rajzgenerálás automatizálható legyen. Amennyiben egy adott objektum státuszt vált, például tervezési fázisból az üzemelőbe kerül, az objektum a megjelenését automatikusan tudja váltani.

Az objektumok belső adataival tudjuk megadni az összetett hírközlési objektumok teljes leíró adatbázisát. Az EHO belső adatai az engedélyezési eljáráshoz szükséges és elégséges szintig kerülnek feltöltésre, a teljes körű feltöltöttség állapotot a Hír-Közmű projekt végéig szükséges elérni.

Belső adatokat az alábbi ábra szemlélteti. Fontos, hogy a belső adatok hozzárendelése nem csak két síkon kerül rögzítésre, hanem több, tetszőleges számú síkon értelmezhető.

A belső adatokat úgy kell értelmezni, mintha hordozó és hordozott közötti kapcsolatokat írnánk le.

**Megszakító létesítmény I. sík**

|  |
| --- |
| Id |
| Cím |
| Geometria |
| Típus |
| stb. |

**Megszakító létesítmény II. sík**

|  |
| --- |
| Csövek száma |
| Csövek pozíciója |
| Csövek típusa |
| Csövek iránya |
| stb. |

**Megszakító létesítmény III. sík**

|  |
| --- |
| Kábelek száma |
| Kábelek típusa |
| Kábelek kötése |
| stb. |

# Az objektumok értelmezése

Az EHO tartalmazni fogja azon hírközlési elemeket, ahova belső adattartalom is szükséges, de kötelező megjelenést, ábrázolást jelen dokumentum nem ír elő.

Belső adatok használata legfőképp az alépítmény hálózatoknál, a kötéseknél, kifejtési pontoknál indokolt.

A modell szerepelteti a nyomvonal információkat, az infrastruktúra elemeket és az infrastruktúra belvilágát. A pontszerű objektumok két fő csoportba sorolhatók, infrastruktúra elemek, melyek a nyomvonalas ábrázolást segítik és eszköz berendezés elemek, melyek a rendszertechnikai és elvi rajzokat támogatják.

Az objektumok kapcsolata hordozó és hordozott szinten épül fel. Az infrastrukturális elemek szerepe, hogy a hírközlési hálózatot felépítsék, a hálózat térbeli, nyomvonalas elhelyezkedését leképezzék. Az eszköz elemek határozzák meg a hírközlési hálózat rendszertechnikai felépítését, támogatják a kapacitás, szál, érpár gazdálkodást. Eszköz elem önállóan infrastrukturális elem nélkül nem értelmezhető.

A pontszerű objektumok az EHO\_2-ben kerültek meghatározásra infrastrukturális és eszköz bontás nélkül.

|  |  |  |
| --- | --- | --- |
| **Infrastruktúra elem** | **Vonalas** | |
|  | Térszint alatti | Térszint feletti |
|  | Alépítmény | Kábel |
|  | Kábel | Védelem |
|  | Védelem | Védőcső |
|  | Védőcső |  |
|  | |  | | --- | |  | |  |
|  |  |  |
|  |  |  |
| **Infrastruktúra elem** | **Pontszerű** | |
|  | Térszint alatti | Térszint feletti |
|  | Központ, telephely | Központ, telephely |
|  | Megszakító létesítmény | Nyilvános távbeszélő fülke |
|  | Csőtoldó | Támszerkezet |
|  | Csőcsonk | Épület csatlakozási pont |
|  | Épület csatlakozási pont | Kabinet |
|  | Földkábel kötés | Torony |
|  | Sweep-tee |  |
|  | |  | | --- | |  | |  |
|  |  |  |
|  |  |  |
|  | **Eszköz elem** | **Pontszerű** |
|  |  | Rendező |
|  |  | Nagyelosztó |
|  |  | ONU |
|  |  | Vonali osztó |
|  |  | Berendezés |
|  |  | Kötések |
|  |  | Tálca |
|  |  | Optikai osztó |
|  |  | Tápegység |
|  |  | Táp inzerter |
|  |  | Csonk |
|  |  | Hurok |
|  |  | Antenna |
|  |  | Tartalék |

# Tervekkel szemben támasztott általános követelmények

Az egységes tervezési követelmények kialakítása érdekében az alábbi követelmények betartása szükséges. Az előírást alkalmazni kell minden vezetékes hírközlési hálózati tervhez az alábbiak tekintetében: az elektronikus hírközlési építmények elhelyezéséről és az elektronikus hírközlési építményekkel kapcsolatos hatósági eljárásokról szóló 14/2013. (IX. 25.) NMHH rendelet (a továbbiakban: Rendelet) 1. §:

„(1) A rendelet hatálya kiterjed az elektronikus hírközlésről szóló 2003. évi C. törvény (a továbbiakban: Eht.) 188. § 12. pontjában meghatározott elektronikus hírközlési építmények, mint sajátos építmények létesítésére és bontására.

(2) E rendelet hatálya kiterjed az (1) bekezdés szerinti építmények tervezőjére, építtetőjére, üzemeltetőjére és az elektronikus hírközlési építmény tulajdonjogával vagy használatot biztosító egyéb jogával rendelkező természetes személyre, jogi személyre és jogi személyiséggel nem rendelkező szervezetekre, a 4. § szerinti közreműködőkre, továbbá a 26. § (9) bekezdése szerinti tervezési jogosultsággal rendelkező szaktervezőkre.

(3) Az elektronikus hírközlési építményekkel kapcsolatos építési tevékenységek engedélyezését (a továbbiakban: engedélyezés), illetve építésügyi hatósági ellenőrzését a Nemzeti Média- és Hírközlési Hatóság Hivatala (a továbbiakban: Hatóság) végzi.”

A rendszer tartalmi követelményeit kötelezően kell alkalmazni az alábbiakra vonatkozóan:

1. elvi építési engedély
2. építési engedély
3. használatbavételi engedély
4. fennmaradási engedély
5. bontási engedély

A hatósági bejelentések fajtái:

1. építési tevékenység bejelentése
2. bontási tevékenység bejelentése
3. rendeltetés megváltozásának bejelentése

Az adattartalmat úgy kell kialakítani, hogy a Rendelet nyilvántartási követelményeinek „25. § A jogerős engedélyekről, a nyilvántartásba vett bejelentésekről, valamint a Hatóság honlapján közzétett kérelem és bejelentés adatlapokon feltüntetett adatokról a Hatóság nyilvántartást vezet.” a lehető legnagyobb automatizmussal tudjon eleget tenni.

# Tartalmi követelmények

A kivitelezési dokumentáció minden munkarészét olyan léptékben és kidolgozottsági szinten kell elkészíteni, amilyen mértékben az a megértéshez, a kivitelezéshez, az építési-szerelési munka szakszerű elvégzéséhez, és az építőipari kivitelezés ellenőrzéséhez szükséges.

Az alábbi táblázat a kiviteli dokumentáció munkarészeinek csoportjait szemlélteti:

| **Ssz.** | **Munkarész neve** | **Munkarész tartalma** | **Javasolt fájltípus** |
| --- | --- | --- | --- |
| 1 | Előlap | Tartalmazza a terv címét, típusát, a terv azonosítóját (számát), a megbízót, a szerződés számát, az elkészült példányszámokat, a tervet készítő céget, a cég felelős vezetőjének nevét, a felelős tervező nevét és jogosultságát, valamint az elérhetőségét, továbbá a terv verzió számát és dátumát. | Formként vagy weben rögzítve adatbázist építve. A nyomtatott verzióhoz egy gyűjtőlap, form készítése szükséges. |
| 2 | Tartalomjegyzék és rajzjegyzék |  | Feltöltésekből automata generálás |
| 3 | Aláíró lap | Tartalmazza a tervezési feladatban közreműködő minden tervező nevét, megnevezését, a tervezési jogosultság (névjegyzéki bejegyzés) számát és a tervező saját kezű aláírását, mellyel hitelesítik a dokumentumot. | Kamarai jegyzéket felhasználva adatbázisból választva. |
| 4 | Tervezői nyilatkozat |  | Előre gyártott nyilatkozat (PDF kimenet a nyomtatott verzióhoz) |
| 5 | Műszaki leírás | Leírást, magyarázatot, utasítást tartalmaz az építéshez, a szereléshez, a beállításokhoz, installációhoz és üzembe helyezéshez. Hivatkozik az egyeztetési jegyzőkönyvek tartalmára. Bemutatja az egyeztetések alapján előírt változtatások végrehajtását. A műszaki leírás munkarészei: | PDF szöveges |
|  |  | *a)* Előzmények, Tervezési megbízás, feladat és alapadatok, irányelvek | PDF szöveges |
|  |  | *b)* Általános tervismertetés | PDF szöveges |
|  |  | *c)* Rendszerleírás a tervrajzi hivatkozásokkal | PDF szöveges |
|  |  | *d)* Aktuális építési utasítások | PDF szöveges |
|  |  | *e)* Alkalmazandó technológiák és építési módok ismertetése, tájékoztató jellegű talajmechanikai információk | PDF szöveges |
|  |  | *f)* Érintett közművek megközelítése, keresztezése | e-közmű, közműegyeztetési fejezet |
|  |  | *g)* Számítások, tartószerkezeti vagy behúzhatósági, szükség szerint | PDF szöveges |
|  |  | *h)* Kivitelezésre vonatkozó közvetlen és lényeges technológiai utasítások | PDF szöveges |
|  |  | *i)* Kivitelező (felelős műszaki vezető) kötelezettségeinek leírása a terv megvalósítása során | Előre gyártott nyilatkozat elfogad/nem fogad el/kiegészítve (PDF kimenet a nyomtatott verzióhoz. |
|  |  | *j)* Szerelési utasítások | PDF szöveges |
|  |  | *k)* Számítások a szükséges elektromos paraméterekre | PDF szöveges |
|  |  | *l)* Átterhelési vagy kiosztási kimutatás | PDF szöveges |
|  |  | *m)* Behúzási jegyzék, sorolási jegyzék | PDF szöveges |
|  |  | *n)* Üzembe helyezés, szükséges mérések előírása | PDF szöveges |
|  |  | *o)* Dokumentálás | PDF szöveges |
| 6 | Általános védelmi fejezetek | Tartalmazzák a Munka- és Egészségvédelmi tervet, Környezetvédelmi tervfejezetet és Tűzvédelmi tervet. | PDF szöveges |
| 7 | Mellékletek | *a)* Tervegyeztetések jegyzőkönyvei | PDF szöveges |
|  |  | *b)* Érintett egyeztető szervek jegyzéke | Formként vagy weben rögzítve adatbázist építve. A nyomtatott verzióhoz egy gyűjtőlap, form készítése szükséges. |
|  |  | *c)* Érintett szakhatóságok jegyzéke | Formként vagy weben rögzítve adatbázist építve. A nyomtatott verzióhoz egy gyűjtőlap, form készítése szükséges. |
|  |  | *d)* Érintett ingatlanok jegyzéke | Formként vagy weben rögzítve adatbázist építve. A nyomtatott verzióhoz egy gyűjtőlap, forma készítése szükséges. |
|  |  | *e)* Érintett ingatlanokra vonatkozó építési, fennmaradási, bontási jogosultság igazolása | PDF szöveges |
|  |  | *f)* Kapcsolódó tervek jegyzéke | PDF szöveges |
| 8 | Költségvetés és anyag mennyiségi kiírás |  | Táblázatos |
| 9 | Rajzos dokumentumok (tervrajzok) | *a)* Átnézeti rajz, áttekintő rajz | objektum alapú csatolt rajzzal (pl.: térkép) |
|  |  | *b)* Nyomvonalrajzok | objektum alapú csatolt rajzzal (pl.: térkép) |
|  |  | *c)* Elvi rajzok egyenes vonalú vázlatok | objektum alapú csatolt rajzzal (pl.: térkép) |
|  |  | *d)* Rendszertechnikai rajz | objektum alapú csatolt rajzzal (pl.: térkép) |
|  |  | *e)* Szálkiosztás, kötés rajz | Táblázatos |
|  |  | *f)* Keresztmetszeti- és hossz-szelvény rajzok | PDF rajzi |
|  |  | *g)* Bevezetési és beltéri rajzok | PDF rajzi |
|  |  | *h)* Elosztópont vagy NODE elhelyezési, telepítési rajzok | PDF rajzi |
|  |  | *i)* Bontási rajzok | PDF rajzi |
|  |  | *j)* Egyéb rajzok | PDF rajzi |
|  |  | *k)* Kitűzési pontok jegyzéke | Táblázatos |

# Egyedi munkarészek követelményei

A tervek digitális benyújtása lehetővé teszi a tervellenőrzésekbe automatizmusok építését és a későbbiekben kereshető, történetiségen alapuló legyűjtéseket, elemzéseket.

Fontos minden munkarésznél meghatározni azokat az adatköröket, melyek a minimum tartalmat, a kötelező elemeket, és az egyedi adatokat határozzák meg.

Az egyedi adatokhoz nem lehetséges törzsadatokat, értékeket rendelni, ezek gyűjtését és szakszerű tárolását kell megalkotni. A többi metaadat esetén célszerű törzsadatokat képezni és hosszú távon már a törzsadat használatával dolgozni.

Az engedélyezéshez és a tervhez kapcsolódó minimum adatokat elektronikus űrlap tartalmazza. A terv egyedi azonosítóját a rendszer generálja.

Az alábbi kötelező adatoknál kék színnel kerültek megadásra azok, ahol törzsadatok használata javasolt. Piros színnel pedig azok, ahol előre definiált értéktábla megadásával támogatható a tervezés. A zöld szín a rendszer által automatikusan generálandó értéket jelöli.

A terv fedőlapja, tervek általános kötelező metaadatai:

| **Megnevezés** | **Értéktábla** | **Adattípus** | **Kötelező Igen- Nem** | **Megjegyzés** |
| --- | --- | --- | --- | --- |
| Terv ID |  | Number(20,0) | I | Rendszer automatikusan tudja kitölteni, ha web vagy adatbázis felületre töltjük. 0-tól számozva. |
| Terv címe |  | String (50) | I | A terv egyértelmű azonosítása, több ütemben engedélyezett terveknél az ütem számát |
| Terv típusa | terv\_tip | Érték (1) | I | 0=elvi építési  1=építési… |
| Építménystruktúra típus | ep\_struk\_tip | Érték (1) | I | Gerinc-hálózat, összekötő-hálózat helyi-hálózat, előfizetői-hálózat, antennatartó szerkezet egyéb (külön szöveges) több is választható |
| Építés módja | ep\_mod | Érték (1) | I | új alépítmény  meglévő alépítmény  földbe fektetett  új oszlop(sor)  meglévő oszlop(sor)  épületen, építményen  mikrocsöves  önálló antennatartó  antennatartó szerkezet építményre, épületre  antennatartó szerkezet magasítás  antennatartó szerkezet erősítés  egyéb |
| Terv tartalma | terv\_tart | Érték (1) | I | alépítmény/optika/antennatartó szerkezet /stb. |
| Terv száma (munkaszám) |  | String/ Number(15,0) | I | Egyértelmű azonosító tervezőnként, később egyedi előtag kiegészítéssel |
| Terv verziója |  | Number(2,0) | I | v1, v2, v3, vn |
| Készítés dátuma | Date rendszervezérelt | Date (É/H/N) | I | Pl.: szabály fűzhető, nem lehet későbbi, mint a befogadás és visszaadás |
| Befogadás dátuma | Date rendszervezérelt | Date (É/H/N) | I | pl: szabály fűzhető, nem lehet előbbi, mint a készítés |
| Visszaadás dátuma | Date rendszervezérelt | Date (É/H/N) | I | pl.: szabály fűzhető, nem lehet előbbi, mint a készítés,  nem lehet nagyobb a különbség, mint 30 nap a befogadás és a visszaadás között, stb. |
| Megrendelés azonosítója |  | String | I |  |
| Megrendelő szerződés azonosítója |  | String | I |  |
| Tervező cég megnevezése | Törzsadat | String | I | Kamarai és cégbíróság adatbázisra építve. |
| Tervező cég cím | Törzsadat | String | I | Kamarai és cégbíróság adatbázisra építve. |
| Tervező cég adószám | Törzsadat | String | I | Kamara adatbázis összekötése, vagy heti frissített lista alapján (https://www.mmk.hu/kereses/tagok) |
| Tervező cég képviselője | Törzsadat | String | I | Kamara adatbázis összekötése, vagy heti frissített lista alapján (https://www.mmk.hu/kereses/tagok) |
| Tervező ID | Felelős tervező tábla, kamarai nyilvántartásból | Érték | I | Kamara adatbázis összekötése, vagy heti frissített lista alapján (https://www.mmk.hu/kereses/tagok) |
| Tervező neve | Törzsadat | String | I | Kamara adatbázis összekötése, vagy heti frissített lista alapján (https://www.mmk.hu/kereses/tagok) |
| Tervező kamarai száma | Törzsadat | String | I | Kamara adatbázis összekötése, vagy heti frissített lista alapján (https://www.mmk.hu/kereses/tagok) |
| Tervező jogosultsága | Törzsadat | String | I | Kamara adatbázis összekötése, vagy heti frissített lista alapján (https://www.mmk.hu/kereses/tagok) |
| Tervezői jogosultság érvényessége | Törzsadat | Date (É/H/N) | I | Kamara adatbázis összekötése, vagy heti frissített lista alapján (https://www.mmk.hu/kereses/tagok) |
| Tervező aláírás/hitelesítés |  |  | I | elektronikus hitelesítés |
| Megbízó ID |  | Number(10,0) | I |  |
| Megbízó képviselő |  | String | I |  |
| Megbízó képviselő elérhetőség telefon |  | Number(12,0) | I | (pl: +36301234567) |
| Megbízó képviselő elérhetőség e-mail |  | String | I |  |
| Szakági tervező ID | Felelős tervező tábla | Érték (3) | I | Kamara adatbázis összekötése, vagy heti frissített lista alapján (https://www.mmk.hu/kereses/tagok) |
| Szakági tervező neve |  | String | I | Kamara adatbázis összekötése, vagy heti frissített lista alapján (https://www.mmk.hu/kereses/tagok) |
| Szakági tervező kamarai száma |  | String | I | Kamara adatbázis összekötése, vagy heti frissített lista alapján (https://www.mmk.hu/kereses/tagok) |
| Szakági tervező jogosultsága | Törzsadat | String | I | Kamara adatbázis összekötése, vagy heti frissített lista alapján (https://www.mmk.hu/kereses/tagok) |
| Szakági tervezői jogosultság érvényessége | Törzsadat | Date (É/H/N) | I | Kamara adatbázis összekötése, vagy heti frissített lista alapján (https://www.mmk.hu/kereses/tagok) |
| Szakági tervező aláírás/hitelesítés |  |  | I | elektronikus hitelesítés |
| Előzmény engedélyszám |  | String | I | Ellenőrizhető makróval |
| Előzmény ügyiratszám |  | String | I |  |
| Kiemelt beruházás |  | Logical | I | Igen / Nem |
| Tervet érintett hrsz |  | String / List | I | Objektum orientált térképek esetén automatizálható a kitöltése. Szükséges a lista kezelés megoldása. |
| Érintett települések | KSH adatbázis | Törzsadat | I | KSH település lista |
| Érintett közterületek |  | Törzsadat | I | GEOX lista |
| Hálózat hossz |  | Number(10,2) | I | Méterben szükséges meghatározni. Szabály alkotható, például: ha hosszabb, mint 100 méter az építés, akkor nem lehet bejelentés kötelezett |
| Terv költsége |  | Number(10,2) | I | Pénznemként kezelve ajánlott, rendszerterv során eldöntendő. |
| Engedélyezési előadó | Törzsadat | Törzsadat | I | Akár automatikus is lehet a terület és workflow használatával. Az előadó megadása nem az engedély benyújtásakor kötelező, de az eljárás során rögzítendő információ. |
| Hálózati sík | h\_sik | Érték (1) | I | h\_sik értéktáblából választva |

Az egyedi azonosító automatikus előállítása tenné lehetővé a folyamatosan riportozható tervek mennyiségét és nyomon követését.

# Közműegyeztetési fejezet

A tervek közműegyeztetési követelményeit az e-közmű jegyzőkönyv PDF riport csatolásával kell vég­rehajtani. A közműegyeztetések tényét az adott projekthez kapcsolt e-közmű rendszer által kiállított egyedi azonosítóval rendelkező kivonat tartalmazza. A tervnek az elvégzett egyeztetések eredményét kell tartalmaznia, az egyedi közműkezelői igazolások által előírtakkal kiegészítve. A közműegyeztetést a <http://ekozmu.e-epites.hu/ekozmu/> címen elérhető rendszerrel kell elvégezni.

Az elsődleges közreműködők köre a Rendelet alapján:

1. Víz- és csatornázási művek

2. Gázszolgáltató szervek

3. Áramszolgáltató szervek

4. Távhőszolgáltató szervek

5. Elektronikus hírközlési építmények tulajdonosai, az elektronikus hírközlési szolgáltatók/üzemeltetők

6. A villamosmű üzemben tartója, kezelője

7. A vasútüzemeltető, vasútkezelő szervezetek

8. A városi helyi közlekedési szervezetek

9. Útkezelő szervezetek

Követelmények (1-9. pontig): A hálózatokat és más üzemi építményeket érintően a csatlakozó vezetékek és berendezések esetén a szakszerű megoldás követelménye, továbbá a nyomvonalas keresztezésekre meghatározott műszaki, technikai normák érvényre juttatása.

10. Víz- és vízi létesítmények kezelői

Követelmény: A környezeti elemekre gyakorolt hatások kapcsán a környezet terhelésének csökkentése érdekében elérhető legjobb technológiai normák érvényre juttatása.

# Térképi követelmények

A nyomvonalas dokumentációk térképi alapjainak az alábbiakat kell kielégítenie:

* Jogi állapot ismertetése, közhitelesség betartása
* Természetbeni állapot ismerete, a hálózat építés pontos helyének meghatározhatósága a terv alapján.

A jelenleg rendelkezésre álló földhivatali térképek nem tudják egyszerre kielégíteni a tervezési feladatok fenti igényeit. A földmérési alaptérképek eltérő pontosságban, eltérő struktúrában állnak rendelkezésre. A jogi állapotot minden esetben a földmérési alaptérkép és a tulajdoni lapok jelentik, ezért ezen adatok használatát nem lehet kikerülni. A pontossági követelmények viszont a földmérési alaptérképek tekintetében országos szinten nem teljesülnek, ezért szükséges a felmért térképek kezelése is.

Mivel sem az alaptérképért, sem pedig a felmért térképért a későbbiekben a Hatóság nem tud felelni, ezért jelen fázisban nem írjuk elő objektumorientált térképek használatát. A térképeknek az alábbi szempontokat kell támogatni:

* A jogszabályi követelmények betartása alapján a földmérési alaptérkép a nyomvonalas munkarészek alapja.

„ajánlás: Szakági tervezési alaptérkép a földhivatali ingatlan nyilvántartás közhiteles térképei, felszíni adattartalommal és a közművek által szolgáltatott szakági adatokkal kiegészített 1:1000 térkép, digitális formában. A tervezési alaptérkép a tervezés alapadataként a beruházó által biztosított, jogszerűen beszerzett és átadott térképi állomány.”

* A hírközlés szakági tartalomtól különválasztva, külső referencia fájl (x-ref) jelleggel kerüljenek a nyomvonalas dokumentációkba beillesztésre.
* A földmérési alaptérkép tartalom csak felmért részekkel egészülhet ki, de a térkép valódiságáért, jogszerűségéért minden esetben a tervező felel.

A földmérési alaptérkép és a felmért térképek is önálló állományként kerülnek leadásra. Az engedélyezésre beadandó tervhez referencia állományként kerülnek kapcsolásra. A térképek kezelését a kezdeti fázisban lehetséges vektoros állományként is csatolni, de képként is kezelhető. A használandó rétegrendet a DAT előírások határozzák meg.

# Az elektronikus tervezési szemlélet összegzése

Az NMHH meg kívánja gyorsítani az elektronikus hírközlési építmények bejelentési és engedélyezési dokumentációinak elektronikus úton történő befogadását, mind a rajzos tervek, mind a további leíró dokumentumok vonatkozásában. Az elektronikus adatszolgáltatással átadott adatokat a hatóság fel kívánja használni a teljes Hír-Közmű rendszer téradatbázisának feltöltéséhez, mivel a kiviteli és a megvalósulási tervek a fizikai infrastruktúrára vonatkozóan a szabályozó számára meghatározó információtartalommal bírnak.

Az 1. ütem nem tartalmazza a teljes Hír-Közmű téradatbázis megépítését, valamint a teljes hatósági folyamatok elektronizálását, csak a kivitelezési és megvalósulási tervi adatok fogadását és gyűjtését, téradatbázisba integrálását.

A tervezők általában jelenleg is valamilyen elektronikus tervező (jellemzően az AutoCad alapú) rendszerrel készítik el terveiket, saját vagy megbízói szempontok és elvárások alapján. A tervezőknél jelenleg is előállnak digitális formátumban a nyomvonalrajz, az elvi – rendszertechnikai rajz, és a műszaki leírások, tervfejezetek. A megbízói ellenőrzéseket és az engedélyezési eljárást azonban nagyban nehezíti az inhomogenitás és a tervek egyedi (tervezőnként eltérő) szerkezete, adattartalma, jelöléstechnikája. Ahhoz, hogy költséghatékony (időben és anyagiakban megtakarítást eredményező) megoldást hozzunk létre, egységesíteni kell a dokumentációkat.

Egységesíteni szükséges a tervezők által használt rajzi elemeket (jelkulcsokat), valamint a hírközlési infrastruktúra elemeihez (objektumokhoz) kapcsolódó leíró adatokat. Az adatok egységes bekérését az építésügyi hatósági folyamatokban – jogszabályokon keresztül kell biztosítani.

Az egységesítés kezdeti lépése az EHO kialakítása, és a tervezési és dokumentáció tartalmi és adatkezelési szempontok szerinti szinkronizációja. Az NMHH a szolgáltatókkal, a mérnöki kamarával és a hírközlési szakterület szakembereivel együttműködve a jelen anyagban leírt irányvonalat látja hosszú távú megoldásnak. Célul tűzte ki, hogy az érintettek bevonásával, a folyamatos fejlődés lehetőségének biztosítása mellett, tervezhető módon vezeti be a Hír-Közmű rendszert, melynek első nagy lépése jelen ütem bevezetése az alábbi tartalommal:

* A tervezés során rendelkezésre álló adatok egységesítése. Előre rögzített tulajdonságú objektumosztályok használatának elrendelése (EHO létrehozása). Az objektumokhoz kapcsolt információk (metaadatok) ún. objektumadat-táblákban tárolása, biztosítva ezzel a terv részben automatikus ellenőrizhetőségét.
* ***Segédprogram*** (AutoCAD) biztosítása. A segédprogrammal történő tervezés során már a tervező rendelkezésre áll, hogy hogyan kell az egységes objektumot létrehozni és milyen tulajdonságokkal kell annak rendelkeznie, továbbá a segédprogram ellenőrizni tudja a rajzban lévő kapcsolt adatok megfelelőségét.
* E-közmű és HTMR szintű adatigény biztosítása.
* A segédprogram nélkül is megvalósítható az adatkörök létrehozása, melyek adatkörök közvetlenül téradatbázisba konvertálhatók. A kért adatok AutoCAD Map 3D vagy vele egyenértékű téradatbázist előállítani képes (akár ingyenes pl. Quantum GIS) szoftverrel is előállíthatóak.
* Csak az NMHH szabályozási hatáskörébe tartozó munkarészek kerülnek szabályozásra, a szakági terveket és térképi követelményeket jelen ütem nem érinti, azt továbbra is a szakhatóságok szabályozzák.

Fontos célként került meghatározásra, hogy minden adat egyszer kerüljön a tervezés során rögzítésre, és minél szélesebb körben használjunk közös szótárat, törzsadatokat. A tervekhez tartozó általános adatokat metaadatként kezeljük, amely minden objektumhoz hozzácsatolódik. A nem szabályozott adattartalmi tervkövetelmények, szakági tervek, kiegészítő építészeti és műszaki tervrészek, csatolt, azonosított fájlként kerülnek a tervbe illesztésbe.

A legnagyobb mértékben kívánunk kapcsolódni a meglévő adatbázisokhoz, KSH, kamarai címjegyzék, GeoX adatok, és NMHH szolgáltatói törzsadatok, annak érdekében, hogy a hatósági eljárásokhoz szükséges metaadatok minél nagyobb mértékben szótárakból és törzsadatokból töltődjenek.

A Hír-Közmű rendszer feladatként határozta meg a térképek (földmérési alaptérkép és/vagy felmért sávtérképek) egységes állományban történő kezelését. Fontos megemlíteni, hogy csak térképi állománykezelést tűztünk ki célul, mivel a térképek adattartalmi egységesítésének költsége nem terhelheti a tervezési munkát. Az állománykezelés egységesítésén az adatcsere fájlok meghatározását (dat, dxf, stb.) és a referenciaillesztés, geo-referálás, mint követelmény meghatározását értjük. Minden csatolt fájlnak, térkép vagy egyéb rajzi dokumentációnak azonosíthatónak és kereshetőnek kell lennie.

A szabályozás első lépése, hogy 2017 második félévében a hírközlési tervezéshez egységes szabványon alapuló minta és rendszerspecifikáció kerüljön kiadásra, amit minden szolgáltató jelentősebb többletköltség nélkül tud meglévő rendszeréhez implementálni, és ami megalapozza az egységes Hír-Közmű rendszer adatstruktúráját.

# A Hír-Közmű 1.0 (e-terv) adatbázis általános szabályai

A Hír-Közmű modell magában foglalja a megfogalmazott objektumokat, azok attribútumait.

1. Az e-terv modell alkalmazott fogalmi meghatározások
2. Hír-Közmű (e-terv) modell adatbázis táblázat leírás:

* A Hír-Közmű (e-terv) modell tartalmát a relációs adatbázis kezelés céljaira alkalmas táblázatokban kell megadni.
* A Hír-Közmű modell adatféleségét az EHO\_2 tartalmazza, mely meghatározza a geometriai megjelenésekhez tartozó, adattartalmi minimumokat is.
* A Hír-Közmű modell adatbázis végtelen térben kerül leírásra, azaz nem tartalmaz területi és időrendi szegmentálást.
* Az EHO\_3 tartalmazza az objektumok rajzi megjelenését, mind vonalas, mind pontszerű és felületszerű elemek tekintetében.
* Az adattáblák oszlopai minden esetben az alábbiak szerint jelennek meg:
  + Adatmező neve = használandó adattábla neve
  + Adatmező típusa = az adatbázis kezelésnek megfelelően az alábbi típusokat vehetik fel:
    - Logical típus, a logikai választásokra alkalmazandó, ahol az érték Igen/Nem/ vagy 0 lehet, azaz nem értelmezett.
    - Number (p,s) típus, ahol a „p” a pontosságot, az „s” pedig a skálát jelenti. Ahol nem szerepel „s” érték, ott integer, azaz egész számként kell értelmezni.
    - Date típus a dátum és idő információinak kezelését teszi lehetővé. Minden értéke 7 bájton tárolódik, amelyek rendre az évszázad, év, hónap, nap, óra, perc, másodperc adatait tartalmazzák.
    - Timestamp típus. Ezen típus tartományának értékei az évet, hónapot, napot, órát, percet, másodpercet és a másodperc törtrészét tartalmazzák. Időbélyeg kezelésére alkalmas. yyyy-mm-dd hh:mm:ss[.nnnnnn]
    - String (h) típusú adatok. Karakterek láncokból álló adat. A zárójeles érték a maximális karakterhosszat határozza meg.
    - Érték (h) típusú adatok. Értékkészletet határoznak meg, azaz lista, amiből kötelezően kell választani értéket. A zárójeles adat a maximális karakterigényt jelzi.
  + Megnevezés = szöveges neve az adatmezőnek
  + Megjegyzés = Rövid leírása, vagy szabály rendszere az adatmezőnek
  + Minta (kód, értékkészlet) = a kívánt érték igényt mutatja meg. (Az első tagja a mintának a várt értéket, a második pedig a magyarázatot, az értékkészletből a kódhoz tartozó leírást adja).

1. Értéktáblák: Az értéktáblák három oszlopból állnak, az első oszlop a kódszámot tartalmazza, a második az érték megnevezését, a harmadik pedig a megjelenítést, azaz abban az esetben, ha műszaki adatként ábrázolni kell az értéket, miképp fog megjelenni a digitális terven.
2. Szabályok: Minden objektum leíráshoz és jelkulcshoz tartozik szabály leírás. A szabályok teszik lehetővé, az objektumokon belüli és objektumok közötti ellenőrzések paraméterezését. A szabályokban leírtak az objektum geometriájára és tulajdonság adataira nézve kötelező érvényű, kivételkezelés nem megengedett, mert sérülne általa az EHO-val elérni kívánt cél.

A Hír-Közmű modell az alábbi elemekből építi fel az objektumokat:

Kék EHO2\_objektumlista, EHO3\_jelkulcsok

# A Hír-Közmű 1.0 (e-terv) adatképzésének szemléltetése

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  | **Mellékletek (rajzi és számítási)** |
|  |  |  |  | **Terv metaadat** |  |  |  |  |  | Előlap |
|  |  |  |  | Terv ID |  |  |  |  |  | Tartalomjegyzék és rajzjegyzék |
|  |  |  |  |  |  |  |  | **Geometria** |  | Aláíró lap |
|  |  |  |  |  |  |  |  | Projekt határ |  | Tervezői nyilatkozat |
|  |  |  |  |  |  |  |  |  |  | Műszaki leírás |
|  |  |  |  |  |  |  |  |  |  | Általános védelmi fejezetek |
|  |  |  |  |  |  |  |  |  |  | Mellékletek |
| **Terv általános adatai** |  | **Tervező adatai** |  | **Dátum adatok** |  | **Megrendelő adatok** |  | **Terv területi adatai** |  | Tervegyeztetések jegyzőkönyvei |
| Terv címe |  | Tervező cég megnevezése |  | Készítés dátuma |  | Megrendelés azonosítója |  | Tervet érintett hrsz. |  | Érintett egyeztető szervek jegyzéke |
| Terv megnevezése |  | Tervező cég cím |  | Befogadás dátuma |  | Megrendelő szerződés azonosítója |  | Érintett települések |  | Érintett szakhatóságok jegyzéke |
| Építménystruktúra |  | Tervező cég adószám |  | Visszaadás dátuma |  | Megbízó ID |  | Érintett közterületek |  | Költségvetés és anyag kiírás |
| Építés módja |  | Tervező cég képviselője |  |  |  | Megbízó képviselő |  |  |  | Keresztmetszeti- és hossz-szelvény |
| Terv tartalma |  | Tervező ID |  |  |  | Megbízó képviselő elérhetőség telefon |  |  |  | Telepítési rajzok |
| Terv száma |  | Tervező neve |  |  |  | Megbízó képviselő elérhetőség e-mail |  |  |  | Bontási rajzok |
| Terv verziója |  | Tervező kamarai száma |  |  |  |  |  |  |  | Egyéb rajzok |
| Előzmény engedélyszám |  | Tervező aláírás (digitális) |  |  |  |  |  |  |  | Kitűzési pontok jegyzéke |
| Előzmény ügyiratszám |  | Szakági tervező ID |  |  |  |  |  |  |  | stb. |
| Kiemelt beruházás |  | Szakági tervező neve |  |  |  |  |  |  |  |  |
| Hálózat hossz |  | Szakági tervező kamarai száma |  |  |  |  |  |  |  |  |
| Terv költsége |  | Szakági tervező aláírás (digitális) |  |  |  |  |  |  |  |  |
| Engedélyezési előadó |  |  |  |  |  |  |  |  |  |  |
| Hálózati sík |  |  |  |  |  |  |  |  |  |  |

Az adatleképzések moduláris jelleggel valósulnak meg. A részletes adattáblákat az EHO\_2 tartalmazza. Az előbbi ábra mutatja az adatkörök felépítését.

A metaadatok gyűjtő azonosítója lesz egy Terv\_ID. Az azonosító tartalmaz minden tervhez kapcsolódó adattáblát (kék színnel jelölt, általános adatok, tervezői adatok, stb.), a Terv\_ID kerül hozzárendelésre minden csatolt dokumentációhoz (szürke háttérrel jelölve), így biztosítva a visszakereshetőséget és a terv komplexitását.

A terv ID hozzárendelésre kerül egy geometriai felülethez is, projekt határ, mely felület később az egyedi objektum adatokhoz való vizsgálatot és az automatikus adat összerendelést is támogatja. A Terv\_ID fogja össze a metaadatokat, és később ezen azonosítón keresztül kerülnek az egyedi elemekhez is hozzárendelve az általános tervadatok.

Fontos megjegyzés, hogy a Terv\_ID a rendszer által automatikusan generált azonosító. A központi generálás biztosítja, hogy minden terv és ez által minden objektum egyedi azonosítóval rendelkezzen.

# A Hír-Közmű 1.0 (e-terv) objektum adatképzése

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| |  | | --- | |  | |  |  |  | **Objektum adat** |  |  |  |  |
|  |  |  |  | **Objektum ID** |  |  |  |  |
|  |  |  |  |  |  |  |  | **Metaadat** |
|  |  |  |  |  |  |  |  | **Terv ID-val kapcsolva** |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| **Geometria** |  | **Címadat** |  | **Dátum adatok** |  | **Általános adatok** |  | **Objektum típusok  (EHO\_2)** |
| Vonallánc |  | Régió |  | Létrehozás dátuma |  | **Objekt\_ID** |  | Vonalas objektumok |
| Pont |  | Megye |  | Módosítás dátuma |  | Objektum státusz |  | Pontszerű objektumok |
| Felület |  | Járás |  | Törlés dátuma |  | Hálózati sík |  | Felület objektumok |
|  |  | Primer |  |  |  | Szállított közeg | Külön következő ábrán kifejtve |  |
|  |  | Település |  |  |  | Terv azonosító |  |  |
|  |  | Irányítószám |  |  |  | Terv ID |  |  |
|  |  | Közterület név |  |  |  | Terv típus |  |  |
|  |  | Közterület jelleg |  |  |  | Építtető |  |  |
|  |  | Házszám |  |  |  | Beruházó |  |  |
|  |  | Lépcsőház |  |  |  | Hálózat tulajdonos |  |  |
|  |  | Emelet |  |  |  | Hálózat szolgáltató |  |  |
|  |  | ajtó |  |  |  | Hálózat üzemeltető |  |  |
|  |  | Hrsz. |  |  |  | E-közmű minősítés |  |  |
|  |  | x\_koordináta |  |  |  | E-közmű felmérés módja |  |  |
|  |  | y\_koordináta |  |  |  | Beépítés dátum |  |  |
|  |  |  |  |  |  | Létrehozó személy |  |  |
|  |  |  |  |  |  | Törlő személy |  |  |
|  |  |  |  |  |  | Módosító személy |  |  |

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  | **Alépítmény anyaga**  **Érték táblák** |
|  |  |  |  |  |  | **Alépítmény védelem** |
|  |  | **Objektum típusok** |  |  |  | **Megszakító létesítmény fedlap** |
| |  | | --- | |  | |  | **Objektum ID** |  |  |  | **Megszakító típus** |
|  |  |  |  |  |  | **Cső kapacitása** |
|  |  |  |  |  |  | **Cső állapota** |
| **Vonalas** |  | **Pontszerű** |  | **Felületszerű** |  | **Kábel típus** |
| Térszint alatt vezetett nyomvonal |  | Központ |  | Projekt határ |  | **Rezes érszerkezet** |
| Térszint felett vezetett nyomvonal |  | Megszakító |  | Központ tápterület határ |  | **Optika szálszerkezet** |
| Alépítmény (haszoncső) |  | Csonk |  | Elosztó tápterület |  | **Kábel érátmérő** |
| Védelem |  | Alépítmény lezárás |  | Kifejtési pont tápterület |  | **Kötésfajta** |
| Kábel |  | Támszerkezet |  | Védelmi sáv |  | **Kötés típus** |
| Mikrohullámú összeköttetés |  | Kötés |  | Adatszolgáltatási sáv |  | **Támszerkezet anyag** |
|  |  | Kabinet Nagyelosztó |  | Épület határ |  | **Támszerkezet magasság** |
|  |  | Kifejtési pont |  | Település határ |  | **Nagyelosztó típus** |
|  |  | Nyilvános állomás |  | Belterületi fekvéshatár |  | **Kifejtési pontok típusa** |
|  |  | Előfizetői végpont |  | Járás |  | **Támszerkezet tulajdonos** |
|  |  | Kábel felvezetés |  | Megye |  | **Nagyelosztó technológia** |
|  |  | Kövek, jelzők, markerek |  | Régió |  | **Szállított közeg** |
|  |  | Nyomvonal végződés |  | Primer |  | **Hálózati sík** |
|  |  | Hurok, Tartalék |  |  |  | **Objektum státusza** |
|  |  | Szolgáltatási végpont |  |  |  | **E-közmű minősítés** |
|  |  | Igénypont |  |  |  | **E-közmű felmérési mód** |
|  |  | KTV csatlakozási pont |  |  |  | **Befogadó épület státusza** |
|  |  | KTV\_ONU |  |  |  | **Befogadó épület típus** |
|  |  | KTV\_erősítő |  |  |  | **Végpont típus** |
|  |  | Tápellátó |  |  |  | **Végpont technológia típus** |
|  |  | KTV\_elosztási pont |  |  |  | **Terv típus** |
|  |  | Mikro |  |  |  | **Építmény struktúra típus** |
|  |  | Antenna |  |  |  | **Terv tartalma** |
|  |  |  |  |  |  | **Koax erősítő** |
|  |  |  |  |  |  | **Alépítmény átmérő** |
|  |  |  |  |  |  | **Központ típusok** |

Minden objektum egyedi azonosítóval rendelkezik független attól, hogy az objektum osztály melyik csoportjába tartozik. Az egyedi azonosítók minden esetben objektum ID-ből és a Terv\_ID-ból állnak. A két azonosító biztosítja, hogy a távközélési objektumok a Hír-Közmű rendszerben egyedi azonosítóval rendelkezzenek. Egy terven belül az objekt\_ID is csak egyszer szerepelhet.

Az objektumoknak kötelezően rendelkezniük kell azonosítási értékekkel, általános objektum adatokkal és geometriával. A geometriai adatok kezelhetők entitásként is, azaz a hírközlési objektumok tulajdonságaként is. A rendszerfejlesztési szakaszban kerül meghatározásra, hogy a geometriai adatok milyen osztályba kerülnek besorolásra.

Minden hírközlési objektum rendelkezik általános adatokkal, melyek részben a terv metaadatából vagy automatikusan kerülnek feltöltésre. Az EHO kiépítése során azért volt szükség átfedő adattáblák megalkotására (az adatot tartalmazza a terv metaadat táblája és az objektum adattáblája is), mert a tervezés során előfordulhat olyan eset is, hogy a tervezéssel érintett objektum valamelyik tulajdonsága nem egyezik meg a metaadat tulajdonságával, és ezt az egyedi objektum lehelyezéskor kell módosítanunk. (Példa: a terv minden elemére érvényes, hogy helyi hálózati elem, de felhasználunk egy meglévő körzet kábelt is a tervezés során, ezért szükséges az adott objektumot, módosítani.)

Az adattáblák tartalma és értékei az EHO\_2-ben kerültek leírásra.

# Hálózati topológia felépítés

A hálózati topológia legfontosabb eleme, hogy minden nyomvonalas elemhez pontszerű objektum tartozik. Az elemek kapcsolatát az EHO-ban csatlakozásokkal teremtjük meg, a pontszerű elemeknek a vonalas elemek induló és végpontjukhoz kell csatlakozniuk, azaz a pontszerű elemek geometriai koordinátája egybe esik a vonalas elemek kezdő és végpont koordinátáival. Léges hálózatok esetén a léghálózat minden töréspontjába támszerkezetnek vagy tartószerkezetnek kell esnie.

A hírközlési hálózat geodéziai felmérésének sajátosságából adódóan egy pontba több pontszerű elem is csatlakozhat, például egy pontba támszerkezet és kifejtési pont vagy akár több kifejtési pont is eshet (támszerkezet, MTSZ tápszekrény, LKB búra, stb). Ebből következtetve pontszerű elemek esetén is megengedett, hogy különböző hírközlési objektum azonos geometriai értéket vegyen fel. A hírközlési objektumok egyediségét nem a geometria, hanem az egyedi azonosító határozza meg, azaz az objekt\_ID.

Vonalas létesítmények esetén mindig hírközlési elemből indul a létesítmény és hírközlési elemben végződik. A hírközlési hálózat legfőbb kiindulási pontja egy központ. Az EHO-ban a Központ, mint épület felületként jelenik meg, de a központ adatai pontszerű objektumhoz kerültek hozzárendelésre. A központ épület felületnek minden esetben a központ pontszerű objektumot tartalmazni kell, vagy a felületen belül vagy a központ határra illeszkedve.

# Alépítmény hálózat felépítésének vázlata



Az alépítmény hálózat felépítésénél figyelembe kell venni, hogy a későbbi útvonalkeresések miatt nyomvonalként az azonos kiindulási ponttal és azonos végződtetési ponttal rendelkező, valamint azonos geometriával rendelkező csőkötegeket kezelünk. Egy csőköteg tekintetében lehetnek eltérő tulajdonságú alépítmény csövek, azaz 105-ös és 90-es cső is haladhat a csőkötegben, de a geometriájuknak meg kell egyezni. Amennyiben az eltérő csövek közül bármelyiknek akár egy pontban is eltér a töréspontja, már két nyomvonalnak tekintendő. A csőkötegek kezelésénél nem tudunk még csőkapcsolatokat kezelni, a csőkapcsolatok kezelése a belső adatok során kerül leképzésre (EHO\_2-ben szereplő adattáblák szerint).

Alépítmény

Megszakító

Megszakítóban lévő csövek, belső adattábla

Csőben lévő béléscső belső adattábla

Megszakítóban, csőben, béléscsőben lévő kábelek, belső adattábla